Fudbalska reprezentacija Estonije
<s>Nogometna reprezentacija Estonije predstavlja Estoniju na međunarodnim nogometnim natjecanjima, a nalazi se pod ingerencijom Estonskog nogometnog saveza.</s><s>Estonija svoje domaće utakmice u pravilu igra na nacionalnom stadionu Lilleküla u Tallinnu.</s>

<s>Estonija je svoju prvu međunarodnu utakmicu odigrala 1920. godine u Helsinkiju protiv Finske, od koje je izgubila 6:0.</s><s>Četiri godine kasnije, reprezentacija je igrala na Olimpijskim igrama u Francuskoj, što im je do danas jedini nastup na nekom međunarodnom turniru.</s><s>Godine 1940., Estonija je okupirana od strane Sovjetskog Saveza te tako sve do 1991. godine, kada se Sovjetski Savez raspao, nije imala pravo nastupati u službenim utakmicama kao samostalna država.</s><s>Prva utakmica koju je nezavisna Estonija odigrala, a da ju je FIFA priznala kao službenu, bila je ona protiv Slovenije (1:1), odigrana 3. lipnja 1992. godine u Tallinnu.</s>

<s>Reprezentacija se nikada nije plasirala na FIFA Svjetsko prvenstvo ili UEFA Euro, ali je bila jako blizu plasmana na UEFA Euro 2012., kada je kao drugoplasirana momčad u kvalifikacijskoj skupini izborila play-off protiv Irske, od koje je izgubila ukupnim rezultatom 5:1; ta se godina u historiji estonskog nogometa naziva annus mirabilis.</s><s>S druge strane, reprezentacija redovito nastupa na regionalnom Baltičkom kupu koji se svake dvije godine igra između Estonije, Litve i Latvije.</s><s>Estonija je četiri puta osvajala Baltički kup, što je daleko najmanje u odnosu na ostale sudionice.</s>

<s>Martin Reim rekorder je po broju nastupa za reprezentaciju sa 157 odigranih utakmica u dresu Estonije, po kojem je broju do 2009. godine bio europski rekorder.</s><s>Najviše golova za reprezentaciju, njih 38, postigao je Andres Oper.</s>

<s>Historija</s>

<s>Estonci su se prvi puta susreli s nogometom početkom XX. vijeka, kada su im igru predstavili engleski mornari; Estonija je tada još uvijek bila pod Ruskim Carstvom.</s><s>Reprezentacija Estonije formirana je nakon rata za nezavisnost, a svoju prvu međunarodnu utakmicu odigrala je protiv Finske u Helsinkiju 17. listopada 1920. godine i izgubila 6:0.</s><s>Utakmica se igrala na travnatom terenu, što je bio prvi puta da su Estonci igrali nogomet na travi.</s><s>Savez je službeno formiran 14. prosinca 1921. godine te se dvije godine kasnije pridružio FIFA-i.</s><s>Estonija je u međuvremenu igrala utakmice te je 1922. godine zabilježila svoj najveći poraz, izgubivši 10:2 od Finske.</s>

<s>Godine 1924., reprezentacija Estonije sudjelovala je na Olimpijskim igrama u Francuskoj, što im je bio prvi i dosad jedini nastup na nekom međunarodnom natjecanju; svoju jedinu utakmicu na turniru izgubili su od Sjedinjenih Država 1:0.</s><s>Od 1928. godine, reprezentacija je sudjelovala na Baltičkom kupu koji su zajednički organizirale sve tri baltičke države; na prvom izdanju turnira, Estonija je u prvoj utakmici deklasirala Litvu sa 6:0, što im je rekordna pobjeda u historiji.</s><s>Do Drugog svjetskog rata, turnir je održan devet puta, od čega četiri puta u Estoniji (uključujući i prvi turnir 1928. godine), koja je tri puta bila prvak; posebno je značajno njihovo osvajanje turnira 1938. godine pred domaćom publikom na Stadionu Kadriorg.</s>

<s>Godine 1933., Estonija je izgubila 6:2 od Švedske u kvalifikacijama za FIFA Svjetsko prvenstvo 1934. godine, što će ostati zabilježeno u historiji kao prva ikad odigrana kvalifikacijska utakmica za neko FIFA Svjetsko prvenstvo.</s><s>Svoje prve bodove u kvalifikacijama za Svjetsko prvenstvo Estonija je ostvarila 1937. godine tijekom kvalifikacija za FIFA Svjetsko prvenstvo 1938. godine, kada je Richard Kuremaa postigao jedini gol na utakmici za pobjedu nad Finskom; zanimljivo je kako je Estonija u ostale dvije kvalifikacijske utakmice oba puta vodila - 2:0 protiv Švedske i 1:0 protiv Njemačke - da bi u konačnici bila teško poražena sa 7:2, odnosno 4:1.</s>

<s>Estonija je nastavila igrati svoje međunarodne utakmice sve do 18. srpnja 1940. godine, kada je odigrala svoju posljednju utakmicu (2:1 pobjeda protiv Latvije) prije sovjetske invazije i okupacije.</s><s>Sovjeti su raspustili nacionalnu reprezentaciju, a iako je ona nakratko obnovljena tijekom njemačke okupacije, odigravši čak dvije neslužbene prijateljske utakmice protiv okupatora (porazi 0:4 i 1:8), nogomet je počeo jenjavati.</s><s>Kada su Sovjeti ponovno ušli u Estoniju, dobar dio bivših reprezentativaca je ili mobiliziran ili je izbjegao na Zapad.</s>

<s>Kada se sovjetska okupacija konsolidirala, nogomet u Estoniji gotovo da je propao.</s><s>Estonci nisu uspjeli stvoriti klub koji bi bio kompetitivan na saveznoj razini, a iako je reprezentacija Estonske SSR postojala, ona nije mogla igrati međunarodne utakmice; istina, osvojila je nekolicinu Baltičkih kupova u sovjetskom periodu, ali ti se turniri ioako ne priznaju kao službeni.</s><s>Kako su Rusi bili ti koji su mahom igrali nogomet u Sovjetskom Savezu, popularnost nogometa u Estoniji bila je na niskim granama, a dogodilo se čak i to da je od 1969. do 1982. godine Estonija bila jedina sovjetska republika koja nije sudjelovala u saveznoj nogometnoj ligi.</s><s>Obnova popularnosti nogometa u Estoniji krenula je sredinom 70-ih godina, kada je Roman Ubakivi počeo osnivati klubove za treniranje estonskih igrača.</s><s>Iako nijedan Estonac nije izborio pravo nastupa za sovjetsku reprezentaciju kroz ovaj program, nekolicina ih se probila do mlađih uzrasta.</s>

<s>Raspjevana revolucija koja je zahvatila Baltik odrazila se i na nogomet, tako da su Estonija i Latvija 1990. godine odigrale egzibicijsku utakmicu povodom 50. obljetnice njihovih posljednjih utakmica prije sovjetske okupacije.</s><s>Način sastavljanja estonske reprezentacije izazvao je određene kontroverze, s obzirom da je objavljen javni poziv da se okupe samo igrači koji su etnički Estonci, što je značilo da doseljenici u Estoniju iz perioda nakon 1945. nisu smjeli nastupiti za reprezentaciju, neovisno o državljanstvu.</s><s>Reprezentacija je ponovno formirana 1991. godine po obnovi nezavisnosti te je iste godine u Litvi sudjelovala na Baltičkom kupu; ipak, prva priznata utakmica nakon obnove nezavisnosti bila je ona iz lipjna 1992. godine protiv Slovenije, koja je završila rezultatom 1:1.</s><s>Problem oko toga tko bi sve smio nastupiti za Estoniju nastavio se početkom 90-ih godina, kada su se vodile žustre debate oko državljanstva i prava na nastup za reprezentaciju; istovremeno, popularnost nogometa bila je toliko niska da je 1994. godine na utakmicu protiv Italije došlo tek 3,000 ljudi.</s>

<s>Od sredine 90-ih pa do danas, popularnost nogometa u Estoniji postepeno je rasla, a s time su rasli i reprezentativni uspjesi.</s><s>Iako se reprezentacija i dalje nije uspjela plasirati ni na jedno međunarodno natjecanje, iako je igrala play-off kvalifikacija za UEFA Euro 2012., ali je ispala od Irske.</s><s>Isto tako, reprezentacija je osvojila nekoliko Baltičkih kupova.</s>

<s>Aktualni kadar 
Ažurirano: 12. listopada 2022. godine.</s>

<s>Uspjesi na međunarodnim natjecanjima</s>

<s>FIFA Svjetsko prvenstvo</s>

<s>Utakmice u fazi na ispadanje odlučene nakon izvođenja jedanaesteraca upisane su kao neriješeni ishodi.</s>

<s>UEFA Euro</s>

<s>Utakmice u fazi na ispadanje odlučene nakon izvođenja jedanaesteraca upisane su kao neriješeni ishodi.</s>

<s>UEFA Liga nacija</s>

<s>Olimpijske igre</s>

<s>Ostala natjecanja</s>

<s>Baltički kup</s>

<s>Statistike</s>

<s>Igrači s najviše nastupa</s>

<s>Najbolji strijelci</s>

<s>Izbornici</s>

<s>Prvi službeni izbornik estonske nogometne reprezentacije imenovan je 1923. godine; bio je to Mađar Ferenc Kónya.</s><s>Prvi Estonac na funkciji izbornika bio je Albert Vollrat, koji je reprezentacaciju vodio 1932. godine.</s><s>Do 1940. godine, izbornička je funkcija bila nestalna i bilo je perioda kada estonska reprezentacija uopće nije imala izbornika.</s><s>Od 1992. godine i raspada Sovjetskog Saveza, Estonija nije imala perioda bez izbornika.</s><s>Iako su izbornii bilo mahom Estonci, značajan je bio tzv. "nizozemski period" od 2000. do 2007., kada su reprezentaciju vodila dvojica Nizozemaca.</s>

<s>Ažurirano: 25. listopada 2022.</s>

<s>Izbornici u italiku bili su vršitelji dužnosti.</s>

<s>Reference</s>

<s>Literatura 
 Indrek Schwede.</s><s>Väike jalgpallipiibel, Tallinn: K-Kirjastus 2001.</s><s>Olev Reim.</s><s>Rahvuskoondise kümme aastat 1992–2002, Varrak 2002.</s>

<s>Vanjske veze</s>

<s>Estonia at FIFA.com
Estonia at UEFA.com
RSSSF archive of results since 1920
RSSSF archive of most capped players and highest goalscorers
Estonia national team matches 
Results 1920–1940</s>

<s>Estonija</s>

